അവസാന ജൂത പുരോഹിതനും അഫ്ഗാനിസ്ഥാന് വിട്ടു ജീവന് പോയാലും രത്തന് നാഥനെ വിട്ട് എങ്ങും പോകില്ലെന്ന് കബൂളില് അവശേഷിക്കുന്ന അവസാന ഹിന്ദു പുരോഹിതന് കബൂള്: ജീവന് പോയാലും രത്തന് നാഥനെ വിട്ട് എങ്ങും പോകില്ലെന്ന് കബൂളില് അവശേഷിക്കുന്ന അവസാന ഹിന്ദു പുരോഹിതന് പണ്ഡിറ്റ് രാജേഷ് കുമാര്. കബൂളിലെ രത്തന് നാഥ് ക്ഷേത്രത്തിലെ മുഖ്യ പുരോഹിതനാണ് ഇദ്ദേഹം. കബൂളില് താലിബാന് ഭരണം പിടിച്ചെടുത്തതോടെ ജനങ്ങള് കൂട്ടത്തോടെ രാജ്യം വിടുകയാണ്. ഈ സാഹചര്യത്തിലായിരുന്നു പണ്ഡിറ്റ് രാജേഷ് കുമാറിന്റെ പ്രതികരണം. തന്നോട് കബൂള് വിടാന് പലരും ആവശ്യപ്പെട്ടിരുന്നു. യാത്രാ ചെലവ് വഹിക്കാമെന്നും ചില വിശ്വാസികള് വാഗ്ദാനം ചെയ്തിരുന്നു. എന്നാല് ഇത് എന്റെ പൂര്വ്വികര് തലമുറകളായി പൂജിച്ച് വരുന്ന മൂര്ത്തിയാണ്. ഇത് ഉപേക്ഷിക്കാന് ഞാന് തയ്യാറല്ല. താലിബാന് തന്നെ വധിച്ചാല് അത് ബലിദാനമായി കണക്കാക്കുമെന്നും അദ്ദേഹം പറഞ്ഞു. മാധ്യമ പ്രവര്ത്തകന് നല്കിയ അഭിമുഖത്തിലായിരുന്നു രാജേഷ് കുമാറിന്റെ പ്രതികരണം. നേരത്തെ, കബൂളില് അവശേഷിച്ചിരുന്ന അവസാന ജൂത പുരോഹിതന് ശബുലോണ് സിമന്റോവ് കബൂള് വിട്ടിരുന്നു. കബൂളില് താലിബാന് ഭീകരര് പ്രവേശിച്ചതോടെയായിരുന്നു ഇത്. ഇദ്ദേഹം ഇസ്രായേലിലെ കുടുംബത്തോടൊപ്പം ചേരാന് പോയതയാണ് വിവരം. അതേസമയം അഫ്ഗാനിസ്ഥാന് വിട്ട പ്രസിഡന്റ് അഷറഫ് ഗനി താജികിസ്ഥാനില് നിന്നും ഒമാനിലേക്ക് കടന്നതായാണ് സൂചന.